
FOLLETO MISA  CON NENOS
14 de maio de 2023 PASCUA 6º-A
Xn 14,15-21: "O Espírito vive convosco e está en vós"
Mensaxe: 
Xesús maniféstase con amor VIVO 
que nos invita a amar

1. MONICIÓN DE ENTRADA

Irmáns e irmás: Cada domingo estamos felices de reunirnos para celebrar xuntos a Eucaristía, a presenza de Cristo Resucitado no medio de nós. Neste 6º domingo de Pascua, as lecturas convídannos a abrirnos ao Espírito Santo para que nos ilumine o noso camiñar, para amar a Deus e vivir os mandamentos. No Día de “A Pascua do Enfermo” teñamos presente nesta celebración a todos os enfermos da nosa comunidade. Que a Virxe, neste mes de maio, os teña da súa man. 

Sacerdote: -No nome do Pai… A graza, o amor e a paz de Xesús resucitado, sexa convosco.



2. SÚPLICAS DE PERDÓN… OU ASPERSIÓN

- Catequista: Señor; dicimos crer en Ti pero, frecuentemente, estamos atados polos malos Espíritos do mundo. Polas forzas que non nos deixan ser libres. Señor, ten piedade de nós. 
- Neno/nena: Xesús; presumimos de quererte pero e os teus mandamentos? Coidámolos? Respectámolos? Cristo, ten piedade de nós. 
- Pais: Señor; crer á nosa maneira é fácil. Pedímosche perdón por facer unha relixión ao noso capricho. Por pensar que o importante é facer o ben e esquecernos de todo o demais. Señor, ten piedade de nós.
 
Sacerdote: Que Deus, noso Pai, nos purifique do pecado e nos faga 
                   dignos de participar desta Eucaristía.



3. MONICIÓN ÁS LECTURAS
As lecturas de hoxe teñen sabor a Espírito Santo. Dentro de poucos días celebraremos a gran Pascua de Pentecoste. É dicir: a vinda do Espírito Santo. 
Os primeiros cristiáns confiaron, aínda que nunca escoitaran que existía, na presenza do Espírito. Todo o que fixeron e dixeron, foi confirmado polo que Xesús lles prometeu: a axuda e a defensa do Espírito Santo. Escoitemos con moita atención.

LECTURAS

FEITOS 8, 5-8. 14-17: Impoñíanlles as mans e recibían o Espírito Santo.

Naqueles días, Filipe baixou á cidade de Samaría e predicáballes a Cristo. O xentío unanimemente escoitaba con atención o que dicía Filipe, porque oíran falar dos signos que facía, e estábanos vendo: de moitos posuídos saían os Espíritos inmundos lanzando berros, e moitos paralíticos e eivados curábanse. A cidade encheuse de alegría. Cando os apóstolos, que estaban en Xerusalén, se decataron de que Samaría recibira a palabra de Deus, enviaron a Pedro e a Xoán; eles baixaron ata alí e oraron por eles, para que recibisen o Espírito Santo; pois aínda non baixara sobre ningún; estaban só bautizados no nome do Señor Xesús. Entón impoñíanlles as mans e recibían o Espírito Santo. 
Palabra do Señor. 

SALMO 35: 

Aclama o Señor, terra enteira.

I PEDRO 3, 15-18: Morto na carne pero vivificado no Espírito.



XOÁN 14,15-21: Pedireille ao Pai que vos dea outro Paráclito.


	
Narrador:  Na aquel tempo, díxolles Xesús aos seus discípulos: 

Xesús: -«Se me amades, gardaredes os meus mandamentos. E eu pedireille ao Pai que vos dea outro Paráclito, que estea sempre convosco, o Espírito da verdade. 

   O mundo non pode recibilo, porque non o ve nin o coñece; vós, en cambio, coñecédelo, porque mora convosco e está en vós. Non vos deixarei orfos, volverei a vós. 

    Deica pouco o mundo non me verá, pero vós verédesme e viviredes, porque eu sigo vivindo. 

   Entón saberedes que eu estou no meu Pai, e vós en min e eu en vós. 

   O que acepta os meus mandamentos e os garda, ese ámame; e o que me ama será amado polo meu Pai, e eu tamén o amarei e manifestareime a el» 

Palabra do Señor.
 


(Narrador-Xesús).







4. ORACIÓN DOS FIEIS 

Sacerdote: Cristo nos Cristo asegúranos que viviremos porque el vive xunto ao Pai e esa vida chega a todo aquel que recibe o Espírito da verdade. A nosa súplica hoxe é: 

R.- Anima a nosa vida, Señor. 

1.-Polo Papa Francisco, para que como nos urxía san Pedro, o seu 
     Primeiro antecesor, nos dea razóns para crer e esperar. 
     Oremos. 

2.-Pola nosa comunidade cristiá para que viva con alegría a 
     presenza de Cristo entre nós. Oremos. 

3.-Polas persoas enfermas, para que non desfalezan e sintan a 
     presenza curativa de Xesús resucitado e o agarimo dos 
     familiares que lles coidan. Oremos. 

4.-Polos profesionais da saúde para que o Señor sosteña as súas  
     mans e os protexa para que realicen o seu valente labor.  
     Oremos. 

5.-Por todos os que se preparan para celebrar a primeira 
     comuñón ou a confirmación para que cos seus pais aprendan a  
     rezar e a vivir o evanxeo. Oremos. 

6.-Por todos nós, para que o Espírito Santo afaste os nosos 
     medos, protéxanos, guíenos, santifíquenos e vexámonos 
     rodeados do amor de Deus. Oremos. 

7.-Por todos os que no mes de maio rezamos con agarimo e 
     devoción á nosa nai María, para que ela nos leve a Xesús. 
     Oremos.

Sacerdote: Por XCNS.

5. PROCESIÓN DE OFRENDAS (eliximos)

· PARAUGAS VERMELLO:

 Con este paraugas vermello queremos simbolizar a presenza do Espírito Santo que nos axuda e nos protexe contra as forzas do mal. Anímanos, Señor, a vivir baixo a túa sombra. 


-DEZ MANDAMENTOS: 

Presentamos ante o altar unha arca que contén os dez mandamentos. Ofrecemos ao Señor o noso firme propósito de: coñecelos, amalos e cumprilos coa nosa vida. 


-ÓLEO DOS ENFERMOS: 

Ao presentarche Señor o óleo dos enfermos queremos ter un recordo especial para todos os enfermos e anciáns. Ti, Xesús es bálsamo, medicina que cura: sé para eles a forza na enfermidade e o caxato que os sosteña na vellez. E ensínanos a coidar os nosos enfermos. 


-O PAN E O VIÑO: 

O pan e o viño, como sempre, as verdadeiras e únicas ofrendas. Algo bo ten o pan e o viño cando, Xesús, quixo transformalos –e hoxe tamén- no seu Corpo e no seu Sangue. Axudarannos a ser fortes e ao cumprimento da vontade de Deus. 

-A onde vas, Dolorosa, tan cedo pola rúa?

“Vou ver a cada enfermo dos moitos hospitais, 
para mitigar as penas que por algo son a Nai”.

Rógoche Virxe bendita, que nunca nos desampares 
e que cubras coa túa man as doridas soidades.
Envólveos no teu aroma de xasmíns  e azares 
que están sufrindo e non deben, non debe sufrir ninguén.

Aparta o virus mesquiño que é egoísta e covarde, 
esfúmase  ocúltase, non se deixa ver por ninguén.

Ten compaixón de nós e gárdanos de todo mal. Amén.


-María, nai nosa, roga por nós.

Día 13:
Nosa Señora de Fátima

6.- ORACIÓN DE GRAZAS

Ti, Xesús, rodéasnos co teu amor

Xesús, acompáñasnos no carreiro da vida, vas connosco, cóidasnos e podemos descubrirte rodeándonos co teu amor infinito. 
Xesús, deixáchesnos os mandamentos como o camiño seguro para ser felices, respectando as regras de convivencia, queréndonos, axudándonos. 
Vivir os mandamentos é amar a Deus con todo o corazón, como el nos ama, alimentando a fe na eucaristía dominical, deixando que el guíe a nosa vida e confiando cando non nos sae todo ben. 
Vivir os mandamentos é descubrir o teu rostro no próximo, é querelo, respectalo e axudalo, cando nos necesita. 
Grazas, Xesús, porque nos queres e nos impulsas a amar. Que o teu Espírito sexa o noso tesouro, axúdenos a amarte, gardando os mandamentos. Que sempre te descubramos vivo, ao noso lado, nas tarefas de cada día e sobre todo no rostro triste do que necesita de nós. 






























 

























Te lo pedimos con María, reina de las Misiones. Amén.



FELICES PASCUAS DE RESURRECCIÓN

